LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2012 m. BALANDŽIO 17 d. ĮSAKYMO Nr. 3D-264 „DĖL VAISIŲ IR DARŽOVIŲ GAMINTOJŲ GRUPIŲ PRIPAŽINIMO IR PARAMOS JOMS TEIKIMO TAISYKLIŲ PATVIRTINIMO“ PAKEITIMO

2013 m. gegužės 2 d. Nr. 3D-309

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2010, Nr. 125-6405), 9.34 punktu,

p a k e i č i u Vaisių ir daržovių gamintojų grupių pripažinimo ir paramos joms teikimo taisykles, patvirtintas Lietuvos Respublikos žemės ūkio ministro 2012 m. balandžio 17 d. įsakymu Nr. 3D-264 „Dėl vaisių ir daržovių gamintojų grupių pripažinimo ir paramos joms teikimo taisyklių patvirtinimo“ (Žin., 2012, Nr. 47-2318), ir išdėstau 36 punktą taip:

„36. Gamintojų grupė, tuo atveju, jei jos pripažinimo plano paraiškoje numatyti statybos (rekonstravimo, kapitalinio remonto) darbai, turi pateikti statinio techninį projektą arba projektinius pasiūlymus su statybos (rekonstravimo, kapitalinio remonto) vertės apskaičiavimu. Statinių techninis projektas (pateikiamos statinio techninio projekto, bendroji, sklypo sutvarkymo (sklypo plano), architektūros, technologijos, statybos skaičiuojamosios kainos nustatymo dalys) ir statybą (rekonstravimą, kapitalinį remontą) leidžiantis dokumentas turi būti pateikti kartu su paramos paraiška, arba, negavus statybą leidžiančio dokumento, – iki paramos paraiškos pateikimo arba su mokėjimo prašymu, išskyrus nesudėtingus (tarp jų ir laikinus) statinius ir įrenginius (Statybos techninis reglamentas STR 1.01.07:2010 „Nesudėtingi statiniai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-812 (Žin., 2010, Nr. 115-5903). Jei nėra galimybės nurodytų dokumentų pateikti kartu su paramos paraiška, paramos paraiškos pateikimo momentu turi būti pateiktas projektinis pasiūlymas (brėžinys, sklypo planas su pažymėtais esamais ir projektuojamais statiniais, jų eksplikacija ir projektuojamų statinių pagrindiniais matmenimis plane ir aukščiais, aiškinamasis raštas) su statybos išlaidų vertės skaičiavimu. Žemės ūkio paskirties statinių projektams, kurių sąmatinė vertė 500 tūkst. Lt ir daugiau, turi būti atlikta statinio techninio projekto statybos skaičiuojamosios kainos dalies ekspertizė, vadovaujantis Statybos techniniu reglamentu STR.1.06.03:2002 „Statinio projekto ekspertizė ir statinio ekspertizė“, patvirtintu Lietuvos Respublikos aplinkos ministro 2002 m. balandžio 30 d. įsakymu Nr. 214 (Žin., 2002, Nr. 55-2200). Ekspertizės išvada turi būti parengta įstaigos, turinčios teisę užsiimti šia veikla.“

Žemės ūkio ministras	Vigilijus Jukna